अल्बर्टा विलियम्स किंग

अल्बर्टा क्रिस्टीन विलियम्स किंग (13 सितंबर, 1904 - 30 जून, 1974) एक अमरीकी नागरिक अधिकार संगठनकर्ता थीं। वे मार्टिन लूथर किंग जूनियर की माँ और मार्टिन लूथर किंग सीनियर की पत्नी के रूप में जानी जाती हैं। उनके सबसे बड़े बेटे मार्टिन लूथर किंग जूनियर की हत्या के छह साल बाद 23 वर्षीय मार्कस वेन चेनॉल्ट ने चर्च में उनकी गोली मारकर हत्या कर दी थी।

प्रारंभिक जीवन
अल्बर्टा क्रिस्टीन विलियम्स का जन्म 13 सितंबर 1904 को हुआ था। वे रेवरेंड एडम डैनियल विलियम्स और जेनी सेलेस्टे (पार्क्स) विलियम्स की बेटी थीं। रेवरेंड एडम डैनियल विलियम्स को अटलांटा, जॉर्जिया में एबेनेज़र बपतिस्त चर्च के प्रचारकों में से एक माना जाता है। अल्बर्टा ने स्पेलमैन सेमिनरी से शिक्षा प्राप्त की। 

विवाह
अल्बर्टा की मुलाकात मार्टिन लूथर किंग से हुई, जिन्हें उस समय माइकल किंग के नाम से जाना जाता था। स्नातक करने के बाद उन्होंने एबेनेज़र बपतिस्त चर्च में मार्टिन लूथर किंग के साथ अपनी सगाई की घोषणा कर दी।

व्यवसाय
उन्होंने 1926 में अपनी शादी से पहले कुछ समय के लिए पढ़ाया था जिसे उन्होंने बीच में ही छोड़ दिया क्योंकि स्थानीय स्कूल बोर्ड ने विवाहित महिलाओं को पढ़ाने से रोक दिया था।

देहांत
अल्बर्टा किंग की 30 जून 1974 को 69 वर्ष की आयु में ओहियो के 23 वर्षीय अश्वेत व्यक्ति मार्कस वेन चेनॉल्ट ने गोली मारकर हत्या कर दी थी।

इन्हें भी देखें
 अफ्रीकी-अमेरिकी नागरिक अधिकार आंदोलन (1955–1968)
 मार्टिन लूथर किंग

 सन्दर्भ 

बाहरी कड़ियाँ
 स्टैनफोर्ड यूनिवर्सिटी, अल्बर्टा किंग की जीवनी 
 अल्बर्टा किंग की मृत्यु पर अफ्रीकी अमेरिकी रजिस्ट्री लेख

 मार्टिन लूथर किंग जूनियर केंद्रित जीवनी

श्रेणी:अफ़्रीकी अमेरिकी
श्रेणी:नागरिक अधिकार आंदोलन
श्रेणी:जॉर्जिया